

 Z A P I S N I K

45. sjednice Vijeća Mjesnog odbora Klaka,

održane 10. veljače 2025.

u prostoru objekta mjesne samouprave, Zdenka Škreba 3, 

s početkom u 17,30 sati

NAZOČNI ČLANOVI VIJEĆA: Toma Kukoč, Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić, Hrvoje Telišman, Tatjana Huljak

NENAZOČNI ČLANOVI VIJEĆA:  Domagoj Cindrić

Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 45. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 44. sjednice Vijeća, održane 27. siječnja 2025. bez izmjena.

Na prijedlog predsjednika Vijeće jednoglasno utvrđuje dopunu dnevnoga reda:
1. Prijedlog za zaštitu pješaka, Aleja Blaža Jurišića 2
D N E V N I   R E D:

1. Prijedlog za asfaltiranje Ljubuške ulice – donošenje zaključka
2. Prijedlog opločavanje površine oko boksova za smještaj spremnika komunalnog otpada – donošenje zaključka
3. Prijedlog za povećanje prometne sigurnosti pješaka – donošenje zaključka
4. Prijedlog za sadnju zelenila u Ulici Tome Matića – donošenje zaključka
5. Povremeno korištenje prostora mjesne samouprave, Zdenka Škreba 3, za potrebe Streličarskog kluba Dubrava– donošenje zaključka
6. Prijedlog za zaštitu pješaka, Aleja Blaža Jurišića 2 – donošenje zaključka
7. Pitanja, prijedlozi i obavijesti.

Ad 1.  Prijedlog za asfaltiranje Ljubuške ulice
Članovi Vijeća primili su pisani materijal uz poziv.

Nakon rasprave, Vijeće jednoglasno donosi
Z A K LJ U Č A K
o prijedlogu za asfaltiranje Ljubuške ulice
I. Vijeće predlaže da se saniraju sva hitna oštećenja Ljubuške ulice. 
II. Vijeće predlaže da se u komunalne potrebe Mjesnog odbora Klaka uvrsti kompletna sanacija Ljubuške ulice.

Ad 2.  Prijedlog opločavanja površine oko boksova za smještaj spremnika komunalnog otpada
Članovi Vijeća primili su pisani materijal uz poziv.

Nakon rasprave, Vijeće jednoglasno donosi
Z A K LJ U Č A K
o prijedlogu opločavanja površine oko boksova za smještaj spremnika komunalnog otpada
I. Obilaskom terena uočeno je kod određenog broja spremnika za prikupljanje otpada (tipskih boksova) kako su, zbog sigurnosti korisnika, postavljeni s većim odmakom od rubnjaka. Poglavito se to odnosi na lokacije u kojima nedostaje nogostup uz kolnik.

II. Vijeće razumije kako je ta distanca ostavljena zbog zaštite kako korisnika, tako i djelatnika čistoće kako se otpad i manipulacija vezana uz spremnike ne bi odvijala s kolnika.

III. Vijeće je svjesno činjenice kako je lokacija za postavu odabrana po nizu kriterija te ju kao takvu apsolutno ne dovodi u pitanje. Također, po dobivenim informacijama, vijeće shvaća da se neće refundirati dodatni radovi pri postavljanju tipskih boksova.

IV. Vijeće je, sukladno točki 1. ovog zaključka, utvrdilo situaciju u kojoj između boksa i kolnika ima i po 80 cm udaljenosti. Ta površina sukladno projektu izgradnje bokseva ostaje neizbetonirana te predstavlja problem pražnjenja boksa, gotovo sigurno oštećenje spremnika te na kraju krajeva neuredno izgleda.

V. Vijeće je suglasno da nadležni gradski ured ispred svakog takvog boksa odobri opločavanje površine.
Ad 3. Prijedlog za povećanje prometne sigurnosti pješaka

Članovi Vijeća primili su pisani materijal uz poziv.

Nakon rasprave, Vijeće jednoglasno donosi
Z A K LJ U Č A K
o prijedlogu povećanja prometne sigurnosti pješaka
I. Vijeće podržava rad učenika Osnovne škole Mate Lovraka na razvoju prometne sigurnosti pješaka i suglasno je s potrebom pojačanja sigurnosti na svim prometnim pravcima i križanjima u blizini škole.

II. Vijeće traži da se pojačano obnavljaju pješački prijelazi u blizini škole i da se završe građevinski radovi na križanju Aleje Blaža Jurišića i Ulice križnog puta u vidu postavljanja uspornika s pješačkim prijelazom.

III. Vijeće je suglasno da nadležni gradski ured utvrdi mogućnosti i potrebe za poboljšanjem prometne sigurnosti pješaka na križanju ulica Klekovačke i Križnog puta. (priložiti prijedlog predlagatelja).

IV. Vijeće traži da se u potpunosti izvedu svi radovi temeljem prometnog elaborata: Poboljšanje funkcioniranja prometa na području Mjesnog odbora Klaka, za koji je nadležni gradski ured izdao rješenje. Prioritetno je potrebno izvesti radove kojima se povećava sigurnost prometa u blizini škole.
Ad 4. Prijedlog sadnje zelenila u Ulici Tome Matića
Članovi Vijeća primili su pisani materijal
Vijeće jednoglasno, donosi
Z A K LJ U Č A K
o prijedlogu sadnje zelenila u Ulici Tome Matića

I. Razmotrena je zamolba stanara Ulice Tome Matića za sadnju drveća i zelenila.

II. Vijeće je suglasno s prijedlogom sadnje stabala u ulici Tome Matića.
Ad 5. Povremeno korištenje prostora mjesne samouprave, Zdenka Škreba 3, za potrebe Streličarskog kluba Dubrava
Članovi Vijeća primili su pisani materijal
Vijeće jednoglasno, donosi
Z A K LJ U Č A K
o davanju na povremeno korištenje prostora mjesne samouprave 
I. Vijeće Mjesnog odbora  Klaka odobrava povremeno korištenje prostora u objektu mjesne samouprave Klaka, Zdenka Škreba 3, Streličarskom klubu Dubrava.
II. Prostor će se koristiti petkom od 18,00 do 20,00 sati.
Ad 6. Prijedlog za zaštitu pješaka, Aleja Blaža Jurišića 2
Vijeće jednoglasno, donosi

Z A K LJ U Č A K
o prijedlogu zaštite pješaka, Aleja Blaža Jurišića 2
I. Po prijavi građana i uvidom na terenu Vijeće je utvrdilo da pred ulazom u SRC Grana – Klaka, Aleja Blaža Jurišića 2, pješaci učestalo (iz navike) za prelazak ceste koriste mjesto gdje je nekad bio obilježen pješački prijelaz. Trenutno se obilježeni pješački prijelaz (na usporniku) nalazi 20 m južnije. Uklanjanje prijelaza i postava uspornika sa prijelazom izvedena je prema prometnom elaboratu za Klaku, tvrtke Vedra inženjering.

II. Vijeće moli nadležni ured da naše rješenje kako smanjiti ugrozu pješaka u ovoj situaciji. Pješaci su navikli prelaziti na starom mjestu, na staro mjesto ih navodi put i upušteni rubnjak, a ostaci boje obrisanog pješačkog prijelaza su još vidljivi.

III. Vijeće predlaže ili iscrtavanje pješačkog prijelaza s uspornikom ili detaljno uklanjanje tragova horizontalne signalizacije starog prijelaza i postavu ograde, klamerica za zaštitu pješaka kod predmetnog upuštenog rubnjaka.
KLASA: 024-08/25-003/355
URBROJ: 251-13-11-5/010-25-2
U Zagrebu, 10. veljače 2025.

Zapisnik sastavio Toma Kukoč,

predsjednik Vijeća























Predsjednik









        
   Vijeća Mjesnog odbora 





















Toma Kukoč
